section_heading: Arhitektonsko projektiranje
paragraph_text: Glavni ograničavajući čimbenik u visini građevina je bio problem dizala; što je zgrada viša, potrebno je više dizala koji bi zgradu služili, što zahtjeva više prostora koji bi inače bio rezerviran za najam. Yamasaki i inženjeri su odlučili koristiti novi sustav dvaju "zračnih predvorja" - katova gdje su se ljudi mogli prebacivati s brzih dizala visokog kapaciteta na lokalna dizala koja idu na svaki kat određenog dijela zgrade. Taj sustav, inspiriran Podzemnom željeznicom New Yorka, dopuštao je da se lokalna dizala naslagaju jedna na druga u istom dizalskom otvoru. Postavljena na 44. i 78. katu u svakoj zgradi, dva zračna predvorja su omogućivala dizalima da se koriste efikasnije, povećavajući količinu poslovnog prostora na svakom katu sa 62 na 75 posto tako što se smanjio broj dizalskih otvora.<ref><ref>Gillespie (1999), pp. 75–78 Sveukupno, Blizanci Svjetskog trgovačkog centra su imali 95 brzih i lokalnih dizala.